రెండేళ్లలో 50 స్టోర్ల ఏర్పాటుహైదరాబాద్ (ఆంధ్రజ్యోతి బిజినెస్): భారత కార్పొరేట్ దిగ్గజం టాటా సన్స్, విదేశీ రిటైలింగ్ దిగ్గజం టెస్కోల జాయింట్ వెంచర్లో హైదరాబాద్లో స్టార్ హైపర్ మార్కెట్ ఏర్పాటైంది. ఈ హైపర్ మార్కెట్ను ప్రారంభించిన సందర్భంగా ట్రెంట్ హైపర్మార్కెట్ ప్రైవేట్ లిమిటెడ్ మేనేజింగ్ డైరెక్టర్ జంషెడ్ దాబూ మాట్లాడుతూ.. ప్రస్తుతం నాలుగు నగరాల్లో 42 స్టోర్లు నిర్వహిస్తున్న తాము హైదరాబాద్లో ఏర్పాటు చేసిన తొలి హైపర్ స్టోర్ ఇద న్నారు. ప్రస్తుతం స్టోర్లు నడుపుతున్న ముంబై, పుణె, కొల్హాపూర్, బెంగళూరు నగరాలతో పాటు హైదరాబాద్తో కలిపి రానున్న రెండు మూడేళ్ల కాలంలో స్టోర్ల సంఖ్య 200కి పెంచాలని భావిస్తున్నట్టు ఆయన చెప్పారు. ఒక్క హైదరాబాద్లోనే 50 స్టోర్లు ఏర్పాటు చేస్తామన్నారు. వీటిలో కొన్ని చిన్న స్టోర్లు, కొన్ని పెద్ద స్టోర్లు ఉంటాయని ఆయన చెప్పారు. అలాగే హైదరాబాద్లో స్టోర్లకు వస్తువులు సరఫరా చేసేందుకు పటాన్చెరు ప్రాంతంలో ఒక పంపిణీ కేంద్రం ఏర్పాటు చేయనున్నామని, అందుకు అవసరం అయిన స్థలం కోసం అన్వేషణ సాగిస్తున్నామని దాబూ తెలిపారు. ఈ కేంద్రం ఏర్పాటుకు 25 కోట్ల రూపాయలు ఇన్వెస్ట్ చేయనున్నట్టు చెప్పారు. అలాగే చిన్న ఫార్మాట్ స్టోర్లకు ఒక్కో దానికి మూడు నుంచి నాలుగు కోట్ల రూపాయలు, పెద్ద స్టోర్లకు ఒక్కో దానికి ఎనిమిది కోట్ల రూపాయలు పెట్టుబడి అవసరమని అంచనాగా తెలిపారు. పెద్ద స్టోర్లలో 80 నుంచి 100 మందిని, చిన్న స్టోర్లలో 40 నుంచి 50 మందిని నియమించుకుంటామని దాబూ చెప్పారు.స్థానికంగానే కూరగాయల సేకరణతాము స్టోర్లలో విక్రయించే కూరగాయలను రైతుల నుంచి నేరుగానే సేకరిస్తామని దాబూ చెప్పారు. ప్రస్తుతం హైదరాబాద్లో ఒకే స్టోర్ ఉన్నందు వల్ల మధ్యవర్తి ద్వారా కొనుగోలు చేసినా తదుపరి దశలో స్టోర్ల సంఖ్య పెంచిన తర్వాత నేరుగా రైతులతోనే కాంట్రాక్టు కుదుర్చుకుంటామని చెప్పారు. ప్రస్తుతం ఇతర నగరాల్లో ఈ విధానం అనుసరిస్తున్నామని, 150 మంది రైతులు తమకు నేరుగా కూరగాయలు సరఫరా చేస్తున్నారని ఆయన తెలిపారు. సమీప భవిష్యత్తులో ఇతర నగరాలకు విస్తరించే యోచన లేదని, ఈ ఐదు నగరాల పైనే దృష్టి కేంద్రీకరిస్తామని దాబూ అన్నారు.
rendellalo 50 storla erpatuhaidarabad (aandhrajyoti bijines): bhaarata carporate diggajam tata suns, videshee retiling diggajam tescola jaint vencharlo hyderabadlo star hyper market erpaataindi. ee hyper maarketnu praarambhinchina sandarbhamgaa trent hypermarket private limited managing director junshed daabuu maatlaadutuu.. prastutam naalugu nagaraallo 42 storlu nirvahistunna taamu hyderabadlo erpaatu chesina toli hyper store ida nnaaru. prastutam storlu naduputunna mumbai, pune, kolhapur, bengaluru nagaraalato paatu hyderabadto kalipi raanunna rendu moodella kaalamlo storla sankhya 200ki penchaalani bhaavistunnattu aayana cheppaaru. okka hyderabadlone 50 storlu erpaatu chestaamannaaru. veetilo konni chinna storlu, konni pedda storlu untaayani aayana cheppaaru. alaage hyderabadlo storlaku vastuvulu sarafara chesenduku pataancheru praantamlo oka pampinee kendram erpaatu cheyanunnamani, anduku avasaram ayina sthalam kosam anveshana saagistunnaamani daabuu telipaaru. ee kendram erpaatuku 25 kotla roopaayalu invest cheyanunnattu cheppaaru. alaage chinna farmat storlaku okko daaniki moodu nunchi naalugu kotla roopaayalu, pedda storlaku okko daaniki enimidi kotla roopaayalu pettubadi avasaramani anchanaagaa telipaaru. pedda storlalo 80 nunchi 100 mandini, chinna storlalo 40 nunchi 50 mandini niyaminchukuntaamani daabuu cheppaaru.sthaanikamgaane kuuragaayala sekaranatamu storlalo vikrayinche kuuragaayalanu raitula nunchi nerugaane sekaristaamani daabuu cheppaaru. prastutam hyderabadlo oke store unnandu valla madhyavarti dwara konugolu chesina tadupari dasalo storla sankhya penchina tarvaata nerugaa raitulathone contractu kudurchukuntamani cheppaaru. prastutam itara nagaraallo ee vidhaanam anusaristunnamani, 150 mandi raitulu tamaku nerugaa kuuragaayalu sarafara chestunnarani aayana telipaaru. sameepa bhavishyattulo itara nagaraalaku vistarinche yochana ledani, ee aidu nagaraala paine drushti kendrikaristamani daabuu annaru.